
Gedruckt bey Sr. Reinhardt, Baſel. 


Jur Einführung. 


Eine kleine Feſtſchrift, deren Zweck bald erklärt 
iſt. Sie will vor allem auf die gewiß naheliegenden 
Fragen: wie lautet denn eigentlich der alte Bundbrief 
und wie ſieht er aus, Antwort geben, da keine andere 
Feſtſchrift darauf hat Rückſicht nehmen koͤnnen und 
die Bücher, in denen das ehrwuͤrdige Dokument ſchon 
gedruckt iſt, ſicherlich den meiſten Leſern dieſer Blaͤtter 
nicht zur Hand oder vielleicht ganz unbekannt find. 
Auch die etwas buntſcheckige Begleitung, in der die 
Urkunde erſcheint, bedarf wohl keiner längeren Recht⸗ 
fertigung, da ſie ohne Weiteres die Aufmerkſamkeit 
eines jeden erregen wird, der ſich überhaupt für etwas, 
was ſchon lange her iſt, intereſſtert. 

Für die bereitwillig gegebene Erlaubnis, das 
Original photographieren zu dürfen, ſage ich der 
h. Regierung des Kantons Bafel-Stadt, für die Heber- 
laſſung des andern handſchriftlichen Materials Herrn 
Dr. Auguſt Bernoulli und meinem Freunde Dr. Rudolf 
Wackernagel beſten Dank. Die vortreffliche Repro⸗ 
duktion der Urkunde wurde von der Firma Beſſon 
hier beſorgt und der farbige Umſchlag nach einer 
Skizze des Dr. E. Stückelberg in Zürich hergeſtellt. 


Baſel, am 9. Juni 190]. 
Gudolf Thommen. 

Der Bundestrief. 


Gedruckt nach dem Original im Saale des Kegierungs- 
rates des Kantons Baſel⸗Stadt. Es haͤngen der Reihe nach die 
Siegel von Zuͤrich, Bern, Luzern, Uri, Schwyz, Unterwalden, 
Zug, Glarus, Freiburg, Solothurn und Baſel an verſchieden 


gefaͤrbten Seidenſchnuͤren. 

Ueberſetzung einiger fremder Ausdruͤcke 


bedanks Bedenkzeit. 

beſatz⸗-ung vor Gericht als 
Eigentum anſprechen. 

deweder irgend einer von 
zweien, der eine oder der 
andere. 

dhein irgend ein, kein. 

dick oft. 

entſchutten befreien. 

entweren außer Beſttz ſetzen, 
berauben. 

gehellen (gehylt) uͤberein⸗ 
ſtimmen, zuſtimmen. 

geverde Liſt. 

gewarſami Sicherheit. 

gewere rechtskraͤftig ge⸗ 
ſicherter Beſitz. 


gezug Geſchuͤtz. 

inhalt laut, gemäß. 

ledig zeln freiſprechen, ent⸗ 
laſſen. 

recht auch = Gericht. 

rechtfertigung gerichtliche 
Unterſuchung, Entſchei⸗ 
dung. N 

richtung Friede. 

unverzigen unbenommen. 

unzucht Vergehen. 


vergicht Ausſage, Erklaͤ⸗ 
rung. 

verſweren unter Eid ab⸗ 
lehnen. 


waͤgern weigern, verſagen. 


— — 


ir der burgermeiſter, die ſchültheyßen am⸗ 
man raͤtte burger landlüte und gantz ge— 
meynden gemeyner Eydgnsosſchafft, ſtett und lender 
hyenach genampt, namlich zu Zürich, Bernn, Lutzern, 
Ure, Schwytz, Underwalden ob und nyd dem Kern: 
wald, Zug mit dem uffern ampt, fo darzu gehort, 
Glarus unnd Friburg und Solothorn eins teils, und 
wir der burgermeiſter und ratt mitſampt den ſechßern, 
ſo man nempt den großen ratt, und die gantze gemeynd 
der ſtatt Baſel anders teils, thund kunt menglichem 
mit diſem brieff, das wir bedacht haben die groß 
fruntſchafft truw und liebe von unſern ſaͤlgen alt— 
vordern lang zit und jar gegen einandern gebrucht und 
uff uns erblich komen, die wir ouch hoffen, an unſer 
nachkomen mit gottes hilff ſollen langen, weliches uns 
und allen den unſern wol hatt erſchoſſen und vor vil 
widerwerdigkeiten verhutet und zu harnachlouffenden 
zitten mag verhuten, und alſo ſolichs hynfur als dahar 
getruwlich zu beharren und hilff lichen willen einan⸗ 
dern zu bewyſen, dadurch dem heiligen riche, unſer 
beder teilen landen luten und guten ſtercke und hant— 
hab yetz und hynfur zuſtand und fryd und ruw werd 

enthalten, ſo haben wir uns inn dem nammen gottes, 
ſiner aller ſeligeſten gebererin unnd deß hymelſchen heres 
einer getruwen ewigen puntniß und fruntſchafft on 
allen abgang ze weren beredt und die an und uffge⸗ 
nommen, wie hernach ſtat. 

Des erſten ſo faſſen nemmen und empfachen 
wir die obgenampt Eydgnosſchafft von ſtetten und 
lendern fur uns und unſer ewig nachkomen, die wir 
zu allen vor und nachgeſchriben dingen veſtenglich 
verbynden, ein lobliche ſtatt Baſel, ir gemeyn burger 
land und lute fur ſich und ir ewig nachkomen inn 
unſer Eydgnssſchafft pflicht und als nu hynfur unſer 
ewig eydgnoſſen an, alſo das ſy inn der geſtalt und 
inn dem, ſo ſich nu hynfur von dato diß brieffs inn 
geſchefften und hendlen uns bed teil berurend zu lieb 
oder leyd erhebt und begybt, erheben und begeben mag, 
als ein ander unſer ortt inn ſolicher form zu uns 
gehorenn, ewiglich by uns und wir by inen beharren 
und alſo geachtet ſin und werden ſollen on alles ab⸗ 
tretten endrung abred und wandel, wie die von yemand 
zu dheynen zitten yemer erdacht erfunden oder ingefurt 
mochten werden. Und inn krafft deſſelben ſo ſollen 
und wellen ouch wir der burgermeiſter, der ratt und 
gemeyn burger der ſtatt Baſel von den obgenanten 
ortten der loblichen Eydgnosſchaft als unſern aller— 
liebſten frunden und brudern inn gantzer uffrechter 
bruderlicher truw als ir ewig eydgnoſſen inn worten, 
wie vorſtatt, von inen angenommen heyſſen und ſin 
und inen inn allem dem, ſo ſich nu hynfur von dato 
diß brieffs inn geſchefften und hendlen uns bed teil 
berurend, es ſye zu lieb oder leid, begibt, als ein ander 

ortt der Eydgnosſchafft inn ſolicher form anhangen, 
by inen bliben und beharren, wie vorſtat, alles by 
unſern guten truwen on all geverd. Und ſo ſich nu 
hynfur einich ſachen oder geſchefft begeben, die gemeyn 
unſer Eydgnosſchafft und ein ſtatt Baſel mochten 
antreffen und beruͤren, ſol dieſelb ſtatt Baſel durch ir 
erber bottſchafft berufft werden, by unſern anwelten 
ſytzen und mit ratt und getatt als ein ander ortt 
unſer Eydgnosſchafft helffen raten bedencken und 
handlen, das zu unſer aller nutz und nottdurfft wirt 
geburen. Und damit ſolich unſer beder teilen ewige 
puntniß zu kunfftigen zitten wol gelutert ſye und deſter 
baß gehalten und dero gelebt mog werden, ſo haben 
wir diß hyenach gemelten artickel und puncten gegen 
einandern ſteet zu halten beredt und angenommen. 
Namlich das wir beid obgenampten parthyen 
by allen und yeglichen unſern landen luten herrſchaff— 
ten gerichten und rechten fryheiten gnaden und privi— 
legien, ouch guten gewonheiten ſollen bliben, uns 
dero gebruchen und behelffen, wie von alter har iſt 
komen. Und ob yemand, wer der were, unſern 
dewedern teil ſampt oder ſunders mit gewalt uber: 
ziechen, von dem unſern trengen oder daran frevenlich 
bekumbern und irren wolt, wa dann ein teil deß an⸗ 
dern hilff und zuſtands nottdurfftig were und die durch 
fin bottſchafft oder offen geſchrifften begeren und er- 
vordern wurde, ſo ſoll ye die gemant parthye der 
manenden, ir getruw troſtlich hilff zuſenden ye nach 
geſtalt der ſach und das beſchechen inn deß gemanten 
teils koſten, alles erbarlich und on gevarlich verziechen. 
Und bo ein frombd oder ander volck ſich erhube, unſer 

vorgenampten parthye eine zu uberziechen, ir ſtat ſloß 
oder land zu verhergern, zu belegern oder zu gewyn⸗ 
nen, ſo ſoll ye der vorgenanten teylen uff des andern 
teils erſuch, es beſcheche durch geſchrifft oder mund, 
ſich mit ir macht und offen zeichen on allen gevarlichen 
verzug erheben, dem benottigten teil zuzyechen, in ſin 
land lut und gut, wie er das yet innhatt und befigt, 
helffen retten und entſchutten und by dem iren be— 
ſchyrmen inn gantzen guten truwen, alles inn ir ſelbs 
koſten, ſo dick das zu ſchulden kombt. Und ob dewe⸗ 
dern unſern vorgenanten teilen, von yemands an 
unſer land lut und gut fraͤffler angriff begegnete und 
der ſelb teil das meynt zu ſtraffen und alſo des andern 
teils hilff ratt und byſtand bedorffte, die ſoll im ge⸗ 
truwlich mittgeteilt werden, alles nach geſtalt der louffen 
und ſachen. Und ob ſich inn ſolichem begebe, das 
einich unfer parthyen obgenant, ir beſchediger inn floſ— 
ſen oder andern ſterckinen wurd betretten und dieſel— 
ben belegern und darzu den andern teil umb hilfflich 
byſtand erſuchen, wie vorſtatt, der ſoll dem ſelben uns 
verzogenlich gelangen, wie ſich der nottdurfft nach wurd 
geburen. 

Wa ouch wir beid parthyen uns, unnſer land 
und luten zu ſchutz ſchyrm und hanthab beryeten mit 
unſern offen zeichen, es were paner oder venly, ußzu⸗ 
ziechen und laͤger und beſaͤß ze tunde, ſo ſollen wir 
alle ſampt und ſonders einandern troſtlich zuziechen 
mit gezug und luten darzu nutz und nott, ye nach 
yedes vermogen und gelegenheiten, und ſich darinn 
nyemand mit geverden hynderhaben, doch deß gezugs 
und pulvers halb nach ordnung harkomen und gewon- 

heit inn unſer Eydgnosſchafft gebrucht oder wie ſolichs 
hynfur wurde angeſechen. 

Und ob ettwas, was das were, es fyent ſtett 
floß oder herrſchafften land lutt zoll gleitt brandſchatz 
und nutzungen, es were von gefangnen oder ſuſt, 
wie das nammen hatt, alſo wurden erobert und zu be— 
halten underſtanden, das die uns allen teilen, die dann 
ao, wie vorſtatt, im veld by dem handel oder ſuſt 
inn dapffer kryegßubungen und geſchefften an andern 
ortten verfangen und beladen weren, glicher maß zu— 
ſtanden, und ob ſy mit lut oder gezug zu beſetzen 
weren, das ſolichs von uns allen ye noch peglichs teils 
gelegenheit und vermogen beſchechen. 

Wa duch ſolich floß herrſchafften ſtett land Tut 
oder anders, ſo obſtat, hyenach wider von handen 
geben, es were durch verkouff oder inn ander wyſe, 
was ſumm dann daruß wirt erloſt oder empfangen, 
ſoll alßdann allen paͤrthyen und ortten glichs teils 
gevolgen und gelangen. | 

Wa wir ouch alfo mit yemand zu kryeg wurden 
komen, ſo ſoll der von allen parthien dapfferlich be— 
harret und von uns keyn richtung noch betrag ange⸗ 
nommen werden, dem verletzten teil ſye dann beke⸗ 
rung oder erſatzung beſchechen, die den meren teil 
under uns billich und geſtaltſam bedunckt. 

Es ſoll aber ein ſtatt Baſel mit nyemand kryeg⸗ 
lich uffrur anheben, ſy bring dann zuvor ir anligen 
und was ſy darzu treng und beweg an gemeyn unſer 
Eydgnosſchafft anwaͤlt oder derſelben oberkeit, und mit 
unſer oder deß meren teils under uns begunſtigen 
und zulaſſen; und es ſoll ouch ſolich unſer Eydgnos⸗ 

ſchafft der gemelten ſtatt Baſel ſach und anligen inn 
den truwen, als ob die unſer ſelbs were, bedencken 
und zu hertzen nemmen und ſich demſelben nach hilfflich 
und geneigt erzoigen, alles inn geſtalten, wie obſtat. 

Ob aber ein ſchneller infall uff und an ein ſtatt 
Baſel oder die iren von yemands mit fraͤffler getatt 
und beſchedigung erwuchße alſo ylends, das ſolichs 
an uns, die gemeyn Eydgnososſchafft, ſtattlich nit mocht 
gebracht werden, und ein flat Baſel dem zu wider⸗ 
ſtand ſich erhub und hynzug, ſo ſollen wir all ein 
getruw uff ſechen zu ir und den iren, ouch irem land 
und luten haben und, ob es nott were oder wurd, ir 
zuziechen glicher wyſe, als ob wir deß gemant weren 
oder von nuwem gemant wurden. 

Und ob ſich begeb, das ein ſtatt Baſel mit ye⸗ 
mand zu unwillen keme und derſelb ſich rechtz uff 
gemeyn unſer Eydgnosſchafft ſampt oder ſunders er— 
butte, fo fol ein ſtatt Baſel ſich ſolichs rechtens genugen 
und dem ſtatt thun on witter ander krieglich ubung. 

Item ſo ſollen ouch unſer dewederer teil und 
die unſern den andern teil und die ſinen inn dheynen 
weg beſchedigen, noch das alſo ze tund geſchechen laſ— 
fen weder an lib gut floſſen noch herrſchafften, ſonder 
die helffen in ſchutz ſchyrm guter gehorſamy und 
underthenigkeit beheben und behalten. Und ob ouch, 
als zu zitten beſchicht, yemand unſer beder parthyen 
lute und hynderſeſſen gegen deß andern teils lute und 
hynderſeſſen zu einichem mißhandel, es were mit wor— 
ten wercken verwunden blutt oder todtſlegen, kemen, 
davor gott ſye, ſo ſoll darumb keyn uffrur eimichs 
teils uff und an den andern furgenommen noch zuge— 


laſſen, ſonder recht darumb geſucht und daſſelb ge— 
brucht werden, alles nach harkomen der gericht, inn 
denen ſoliche frevel ſich erhuͤben, und ſollen ouch wir 
alle teil die unſern darzu halten, ſich deß zu genugen. 
Und ob yemand utzit dawider wolte furnemmen, die 
ſollen, ſo dick das beſchicht, nach irem verdienen und 
on verzug geſtrafft und namlich an dem ende und inn 
den gerichten, da die frevel begangen werden. 

Wa es ouch durch einich ungefell darzu keme, 
das under und zwuſchent uns, der Eydgnssſchafft, es 
were eins oder mer ortten gegen und wider einander 
uffrur wurden erwachßen, das gott ewiglich welle ver⸗ 
huten, ſo mag ein ſtatt Baſel durch ir bottſchafft ſich 
darinn arbeiten, ſolich uff rur zweyung und ſpenn hynzu⸗ 
legen, und ob das ye nit ſin mocht, ſo ſoll doch dieſelb 
ſtatt ſuß dheynem teyl hilff lich wider den andern teil 
anhangen, ſonder ſtill figen, doch ir fruntlichen mit⸗ 
lung, wie vorftat, ob die erſchyeſſen moͤcht, unverzigen. 

So ſollen ouch wir bed parthyen und alle 
die unſern by unſern und iren brieff ſiglen ge⸗ 
warſamy und dem, fo bißhar von yemand uß uns 
und den unſern inn gewerd beſeſſen iſt, beliben und 
nyemand den andern one recht entweren. Und ob es 
beſchech und ſich gnugſamlich erfunde, ſo ſoll der 
teil, fo entwert iſt und den andern teil umb ent: 
werung erſucht, uff ſin erſuchung on alle furwort 
und verzug deß, ſo er entwert iſt, wider inn gewer 
geſetzt werden mit allen deßhalb empfangen nutzen 
und entrichtung darumb gelitten koſtens und ſchadens 
und demnach, ob er rechtfertigung nit mocht embern, 
darumb recht pflegen und ſich deß genugen. 

Item es ſoll ouch nyemand unſer vorgemelten 
parthpen gemeynlich noch ſonderlich der andern par- 
thye die iren, ſy ſyent frye oder eygen lut, diewil fy 
hynder inen ſitzen, inn iren ſchutz ſchyrm burgrecht 
landrecht noch ander derglichen pflicht faſſen noch 
annemmen, dann menglichem die ſinen bliben laſſen. 
Und ob das beſcheche, es were mit geverden oder on, 
wann dann ein teil den andern, der deß ſchuld hatt, 
darumb erſucht, es beſcheche mit oder on recht, ſo 
ſollen dem manenden teil die finen, wa das alſo 
kuntlich iſt, wider gelaſſen und die angenommen ir 
eyd und pflichten / ob fy die getan hetten, ledig gezalt 
werden. Were aber, das einich unſer vorgemelten 
parthyen meynte yemand under dem andern teil 
geſeſſen als lybeygen anzeſprechen, ſo ſoll im der 
gegenteyl rechtz und beſatzung nach der gerichtz und 
lannd recht geſtatten. Und wa ſy alſo bezogen wer⸗ 
den, ir ſye wenig oder vil, die ſollen dem teil, der 
ſy alſo mit beſatz uberwunden hatt, on alle furwort 
gelangen. 

Deßglichen ſo ſollen wir obgenanten parthyen 
und alle die unſern nyeman der andern parthye 
noch die ſinen umb unbekant ſchuld oder darumb brieff 
und ſigel nit erſchynen oder einich gelupt und be- 
wyſung darzu dienende funden werden, weder ver— 
hefften verbyeten, in noch das ſyn arreſtyeren noch 
anfallen, ſonder ob yemand unſer vorgenampten 
parthyen oder die iren zu der andern parthye oder 
den iren zuſpruch hetten, die mogen darumb und 
deßhalb recht ſuchen, wie hyenach inn ſondern articklen 
iſt beſcheyden. Aber den rechten ſchuldner, er were 


N g dn SNN, 13 K RN N N 


oder wurde der ſchuld anred oder erwyſt, der mocht 
deßhalb verhefft werden und gegen im gehandlet, wie 
das recht iſt, oder ob die ſchuld verbriefft were, brieff 
und ſigel deßhalb ertrugen. 

So iſt under uns gemeyner umbgender hand— 
ſchulden halb beredt, das die von einem und dem 
andern teyl ingezogen werden mogen, wie dann biß— 
har geupt iſt. Deßglich was verbriefft zins, guldin 
geltz oder ſchulden ſint, die mogen ingebracht werden 
nach der brieff und gewarſamy darumb gemacht lut 
und ſag was aber ſachen ſind unzucht bußen frevel 
leſterung eygen oder erb oder ligende guter berurend, 
die ſollen alle und yeglich gefertiget werden an dem 
end und inn den gerichten, inn den ſy beſchechen oder 
gelegen ſint, alles nach derſelben gerichten recht und 
harkomen, wie denn das von alter har geubt iſt. 
Und ſolichs rechtens ſollen ſich unſer beder parthyen 
hynderſeſſen genugen laſſen und mit dheynen andern 
gerichten noch rechten ſich deß waͤgern und furer noch 
anders nyemand weder mit geiſtlichem noch weltlichem 
ſtab ußfuren noch beſchweren, alle geverd gemitten. 
Aber inn allen unſern dingen und gedingen ſint uß⸗ 
geſetzt ee und offen wuchers hendel; die mogen ge— 
fertiget werden, wie das die gemeynen landßgewon— 
heiten ertragen, dann ſy ouch geiſtlicher erkantniß 
zuſtend. Es iſt aber harinn namlich inn dem, ſo 
obſtatt, als geltſchuld buſſen eygen erb oder ligende 
guter betreffend bedingt und zugelaſſen, das der, ſo 
mit urteil beſchwert wurd, nit verhalten ſol ſin, ſich 
fur die oberkeit der ortten, da ſolich ding ligen oder 
gefertiget ſint, zu beruffen mit troſtung ſins wider— 


teils fur erwachßenden koſten und ſchaden, wie dann 
gewon und derſelben ortten harkomen iſt. 

Wir obgenanten parthyen ſollen ouch einandern 
veylen kouff zulaſſen und by unſern zollen geleiten 
und nutzungen ſampt und ſonders, wie wir die von 
alter geubt haben, bliben und uns nuwerung darinn 
verhalten, damit der gemeyn kouff und verkouff und 
all gutt erber gewerb und handtyerungen iren gang 
deſter bas mogen haben. Wir obgenampten parthyen 
haben aber daby, namlich inn ſolicher ſchuld und gelt⸗ 
fertigung zugelaſſen, was dero verbriefft ſint, das die 
unſern ſolicher ir gewarſamy nach die moͤgen ſuchen 
und erſuchen innhalt derſelben gewarſamy, daby ein 
yeder ſol beliben. | 

Und alßdann uns den vilgenampten beden par- 
thyen nit alleyn zuſtatt, die unſern gegen einandern 
zu rechtznemmung und ubungen zu wyſen, ſonder ouch 
unſer ſelbs hendel, ob die zwuſchent uns zu unglicher 
verſtentniß kemen, mit rechtlichem entſcheyd hynzulegen, 
damit under uns als wol als under den unſern ge⸗ 
burlicher ußtrag vor ougen fye, fo iſt abgeredt: 

Ob ſich begeben, das wir obgenempten ſtett und 
lender der Eydgnosſchafft ſampt oder inſonders an 
oder zu einer ſtatt Baſel zuſpruch vordrung oder 
ſpenn hetten oder hynfur gewunnen, von was ſach 
wegen das were, fo mogen und follen wir die Eyd⸗ 
gnoſſen dieſelb ſtatt Baſel zu gemeynen tagen gan 
Baden inn Argow beruffen uff einen genanten tag 
ſchrifftlich erluttert, und daſelbs zwen von unſer der 
Eydgnoſſen raͤtt, deßglich ein ſtatt Baſel zwen ir rat- 
frund als fur ſchydlut darzu beſcheyden und inn ſolich 

recht ſetzen. Und vor denen ſollen wir unſer klegten, 
es ſye ſchrifftlich oder von mund, wie das die zu— 
geſatzten eynhelliglich oder deß meren teils zu laſſen und 
ordnen, thun und ein ſtatt Baſel ir antwurt, alles 
byß zu dem rechtſatz. Und was dann durch die zu— 
geſatzten nach verhoren deß alles, ouch kuntſchafft brieff 
oder luten, ob die von inen zugelaſſen, zu recht be: 
kant wirt, es ſye mit einhellem oder mererm ſpruch, 
daby ſolle es bliben on waͤgern ziechen und appellieren, 
und ſollen die zugeſatzten ir eydpflichten, damit ſy 
den parthyen verwandt ſint, biß zu ußtrag ſolichs 
rechtens erlaſſen werden. Were ouch, das die Zuge: 
ſatzten inn iren urteilen ſtrittig, alſo das under inen 
weder ein mers noch einhels inn irem rechtſpruch 
funden wurde, fo mogen und ſollen wir der Eyd— 
gnosſchafft obgenant oder welches ortt under uns 
berurt, einen obman zu Baſel inn irem kleynen ratt, 
der vor ſolich obmanſchafft nit verſchworen hatt, 
nemmen und derſelb von ſiner oberkeit, ſolicher ſach 
ſich alſo zu beladen, gewyſen werden, und fur den 
komen beder teilen clag antwurt und aller rechtſatz 
mitſampt der zugeſatzten gegeben urteilen. Und ſo 
das beſchicht, welches teils zugeſatzten er, derfelb obman, 
gehylt, daby ſolle es alldann beliben. Und das alles, 
es ſye durch die zugeſatzten oder obmaͤn, fol on allen 
verzug beſchechen, inen oder im wurde dann bedancks 
oder rathabens nott; der mocht alldann gebrucht 
werden und doch alfo, das inn monatzfriſt deß nechſten 
die urteil zu ußpruch und furgang kome on alle 
ander inzug und geverd. Es ſollen ouch wir bed 
parthyen und unſer yetwedry beſonder ir zugeſatzten 


NSN n NN NN NN 16 N N , 


fur ſich ſelbs und den obman inn gemeynem koſten 
halten und haben und was ſpy zu recht ſprechen, danck⸗ 
barlich uffnemmen und inen darumb noch deßhalb 
dheynen unwillen zuziechen mit rechten gedingen. 

Zu glicher wyß hynwiderumb, ob ſich begeben, 
das wir die obgenanten burgermeiſter und rate der 
ſtatt Baſel zu gemeyner Eydgnosſchafft ſtett und lender 
ſampt oder ſunders zuſpruch vorderung oder ſpenn 
hetten oder hynfur yemer gewunnen, von was ſachen 
wegen das were, ſo mogen und ſollen wir dieſelben 
oder weliches ortt uß ynen ſolichs berurt, zu gemeynen 
tagen ouch gan Baden inn Argow uff einen benampten 
tag ſchrifftlich erlutert und deßhalb zwen unſers ratz, 
deßglichen unſer gegenteil zwen ir ratzfrund darzu 
beſcheyden und inn recht ſetzen. Und vor denen ſollen 
wir unſer klegt, es ſye ſchrifftlich oder muntlich, wie 
das die zugeſatzten einhelliglich oder deß meren teils 
zulaſſen und ordnen, thun und unſer gegenteil ſin 
antwurt, alles biß zu dem rechtſatz. Und was durch 
die zugeſatzten nach verhoren deß alles, ouch kunt⸗ 
ſchafften brieff oder luten, ob die von inen zugelaſſen, 
mit recht bekent, es ſye mit eynhellem oder dem meren 
ſpruch, geurteilt wirt, daby ſoll es dann beliben on 
wädern ziehen und appellieren; und follen die zu⸗ 
geſatzten ir eydpflichten, damit ſy den parthyen ver⸗ 
wandt ſint, biß zu ußtrag ſolichs rechtens erlaſſen 
werden. Were ouch, das die zugeſatzten inn iren 
urteilen ſtrittig, alſo das under inen weder ein mers 
noch einhels inn irem rechtſpruch funden wurd, ſo 
ſollen und mogen wir obgenanten von Baſel als 
kleger, ob unſer zuſpruch gemeyn Eydgnosſchafft 

berurt, einen uß iren kleynen raͤten, weliches ortt und 
welichen wir wellen, berurten aber ſolich unſer zu— 
ſpruch ein ſonder ortt, einen uß deßelben orts kleynen 
ratt, der vor ſolichem die obmanſchafft nit ver— 
ſchworn hatt, als fur einen obman erkyeßen und 
derſelb von ſiner oberkeit gewyſen werden, ſich alſo 
ſolicher ſach zu beladen, und fur den komen beder 
teil clag antwurt und aller rechtſatz mitſampt der 
zugeſatzten gegeben urteilen. Und ſo das beſchicht, 
weliches teils zugeſatzten er, derſelb obman, gehyplt, 
daby ſoll es alldann bliben und das alles, es ſye 
durch den obman oder die zugeſatzten, ſoll on allen 
gevarlichen verzug beſchechen, inen oder im wurde 
dann bedands und ratthabens nott, die mochten all- 
dann gebrucht werden und doch alſo, das inn monatz⸗ 
friſt deß nechſten die urteil zu furgang und usſpruch 
kome on allen inzug und geverde. Doch ſo mogen 
unſer beder parthyen zugeſatzten, darzu ouch der ob- 
man, ob der alſo genommen wirt, die fruntſchafft 
wol ſuchen und, wa ſy die mit wiſſen und willen 
der parthyen erfolgen, daby ſoll es alldann beliben. 
Wa aber die zuſpruch und vordrung eine unſer ob— 
genanten parthyen ſunder perſon wider einich unſer 
teilen ſampt oder ſonders antreffe, ſo ſoll die recht— 
fertigung glicher wyſe, als inn den nechſten articklen 
bemelt ift, beſchechen und doch alſo, das der kleger 
und der antwurtend teil by einem zugeſatzten mogen 
bliben und ſich deß genugen. Und ob die rechtſprecher 
mit iren urteilen nit alleyn inn der houptſach, ſonder 
ouch gelitnen koſten und ſchaden halb ir erkantniß 
geben, die ſoll alldann von beden teilen gehalten und 

dero gelebt werden, alles on einich mangel und wider: 
triben, als obſtat. 

Wa ouch ein ſtatt Baſel hynfuro gegen yemands 
puntniß oder ander hilfflich eynung underſtund an- 
zunemmen, das ſoll ſy an gemeyner Eydgnoſſen ver— 
waltere oder derſelben oberkeit bryngen und mit irem 
oder deß meren teils under in ratt und begunſtigung 
thun und nit anders, diewill doch inn der Eydgnosſchafft 
das alſo bißhar von ettlichen ortten ſelbs gebrucht iſt, 
und zu gutem eynhellem willen und ruwen mag dienen. 
Doch ſo mag dieſelb ſtatt mit burgern zu nemmen 
und empfachen ir ſtatt fryheit und harkomen nach 
ouch handlen und thun wie bißhar. 

Und inn diſer unſer beder obgenanten parthyen 
puntniß ewigen fruntſchafft und eynung behalten wir 
die Eydgnosſchafft ſtett und lender vor den heiligen 
ſtull zu Rom, das heilig romiſch rich als von deß 
richs wegen, all und pettlich unſer pund und pflichten 
vor ergangen, unſer brieff und ſigel, ſo lang die 
weren; aber inn kunfftigem, ob wir die annemmen, 
ſo ſolte diſer ewiger pund demſelben als der elter 
vorgon. So behalten wir der burgermeiſter ratt und 
gemeyn burgere der ſtatt Baſel vor den heiligen ſtull 
zu Rom, das heilig romiſch rich als von deß richs 
wegen und unſern hernn den biſchoff zu Baſel, ſo zu 
zitten iſt, und ſin gotzhuß, wa wir von im nit un⸗ 
billich beſchwert werden. 

Sodenn und zu dem letzſten ſo iſt hierinn luter 
abgeredt zugelaſſen und beſchloſſen, umb das diſe 
ewig puntniß lieb und fruntſchafft uns und allen 
unſern nachkomen deſter verſtentlicher ſtanthafftiger 


inn guter gedechtniß ingebildet werde und bliben 
moge, das dann diſe unſer obgeſchriben ewig punt— 
niß hynfur yemermer von funff jaren zu funffen 
uff ſant Ulrichs deß heiligen biſchoffs tag oder uff 
den tag, fo wir Eydgnoſſen die und ander unfer 
pundt ze ſchweren anſechen, inn allen ortten vor den 
reten und den gantzen gemeynden offenlich wie ander 
pundtprieff geleſen und von aller orttern raͤtten ge— 
meynden und underthonen mansperſonen, die ſechß— 
zechen jar ungevarlich alt ſint, ouch die geſandten, fo 
wir uff ſolich ſwertag ſchicken, inn unſer aller nammen 
zu gott und den heiligen geſchworn werden ſol, diß 
unſer aller ewig puntniß nach lut und ſag der punt- 
brieffen, deren yeglichem ortt einer uberantwurt iſt, 
und was uns die inn gemeyn oder peglichen inſon— 
ders byndet oder bynden mag, inn guten truwen uff— 
rechtlich und redlich ze halten, dem nachzekomen und 
gnug ze ſind alle geverd hierinn vermitten, und ob ſich 
begeben, das ſolich ſchweren und vernuwerung nit 
glich uff den obgemelten ſant Ulrichs tag beſchechen, 
ſonder uß urſachen verzogen wurde, das ſolicher uffzug 
der obgemelten ewigen puntniß unverletzlich ſin ſolle. 

Und darumb und namlich diſer unſer obgemelten 
beder teilen ewiger puntniß und pflicht, die, wie 
am anfang berurt, ſo lang unſer ſtadt und ſtand 
inn eren und weſen iſt, weren ſoll, zu offner beſag 
vergicht und bekantniß, ſo haben wir die obgenanten, 
namlich der burgermeiſter, die ſchultheißen amman 
ratt burgere landlut und gantz gemeynden, namlich 
zu Zurich, Bern, Lutzern, Ure, Switz, Underwalden 
ob und nyd dem Wald, Zug mit dem ußern ampt, ſo 

darzu gehort, Glarus und Friburg und Solothurn 
anhangenden ſiglen, uns und unſer nachkomen deß 
alles und yettlichs, fo obſtat, zu bynden uberſagen ), 
bewaren laſſen. Deßglich haben wir der burgermeiſter, 
der ratt und die burgere gemeynlich der ſtatt Baſel 
unſer ſigel, uns und unſer nachkomen deß ouch alſo, 
wie obſtat, zu bynden und uberfagen an diſen brieff 
hencken laſſen. Beſchechen inn der ſtatt Lutzern uff den 
nunden tag deß monatz Brachet deß jares, als man 
zalt nach der geburt unſers lieben herren Iheſu Criſti 
funfftzechen hundert und darnach im erſten jare. 


) Nach „bynden“ fehlt „und“. 

Sericht über die Entſtehung des Hundes und deſſen 
Geſchwörung in Gaſel. 


Dieſer Bericht ſtammt aus einer anonymen Chronik des 
Schwabenkrieges, die vollſtaͤndig von Dr. A. Bernoulli im 
ſechſten Band der Basler Chroniken mitgeteilt wird. 

Ein anderer, inhaltlich großenteils uͤbereinſtimmender Be⸗ 
richt aus der Feder Chriſtoffs Offenburg (1509 — 1552) N ab⸗ 
gedruckt in den Basler Chroniken 5, 324. 


Als man zalt 50] jar umb faßnacht (Februar), 
do wart ein ſtatt von Baſel zu radt, ir treffliche bott— 
ſchafft ze gemeinen Eidgnoſſen gon Zürich uff den 
tag, ſo dozemal do gehalten ward, ze ſchicken. Und 
waren diß die botten mit nammen: Lienhart Grieb, 
Hans Siltbrand, Walter Zarniſcher, welchen befolhen 
wart an gemeine Eidgnoſſen ze bringen: Demnach 
und ynen wol wiffen, ein ſtatt von Baſel in den ge— 
machten friden)) beſchloſſen wer, würden ſy nit deſt— 
minder beroupt erſtochen und erſchlagen und wolts 
doch nieman gethon haben und begerten deß iren 
truͤwen radt. Uff ſemlichs ſeytten gmein Eydtgnoſſen: 
So ferr es einer ſtat von Baſel gelegen wer, fo wolten ſy 
von allen orten ir bottſchafft uff mittfaſten (21. März) 
zu Baſel haben und mit einer ſtatt von Baſel red 
haben und ſo vil verſchaffen, das villicht die yren 
hinfür ſicher wurden ſin. Das wart zugeſeit von den 
botten uß bevelh eins großen und kleinen radts von 


1) Gemeint iſt der zwiſchen den Eidgeno ſſen und König 
Maximilian gefchloffene Basler Friede vom 22. September 1499. 


Baſel. Alſo uff mittvaſten kamen die Eidgnoſſen gon 
Baſel und ward ynen vil zucht und eer bewiſen und 
kam man in red und in geſchrift. Solichs namen 
die Eidtgnoſſen, hinder ſich zu bringen), und wart 
deßhalb aber ein ander tag gon Lutzern angeſetzt uff 
die pfingſtfürtag (2. Juni) von gemeiner Eydtgno⸗ 
ſchafft wytter mit einer ſtatt von Baſel red zu halten 
diſer büntnuß halben. 

Alſo uff vorgeſetzte zitt wurden von der ſtatt 
Baſel wegen gon Lutzern geſchickt diſe nachgeſchriben 
botten: junckher Peter Offenburger oberiſter zunfft— 
meiſter, Niclaus Ryß) alter zunfftmeiſter, Hans Silt⸗ 
brand, Walther Sarniſcher mit vollem gewalt zu 
handlen in der verbuͤntnüß, die artikel ze minderen 
und zu meeren noch irem guten beduncken der ſtatt 
Baſel halb, doch das ein ſtatt Baſel wolt und ſolt 
ein ort der Eydgnoſchafft geheyſſen fin in lieb und 
in leyd und by ynen ſitzen als ein ander ort, ouch 
was ſich nun hinfürer begeben moͤcht noch dato des 
büntnußbrieffs glych macht und gewalt haben ſoͤlte 
und moͤchte, nüts ußgenommen, wie ein ander ort 
der Eydgnoſchafft. Uff diſem tag wart vil gehandlet, 
ettlich artickell gemindert und gemert. VPedoch zuletzt 
ſachent die VIII ort?) an, das die von Baſel ſich fo 
erlichen und redlichen in zitt des krieges) gehalten 
hatten, und nament ſy uff zu einem ewigen ort. Und 

) d. h. den KAegierungen der einzelnen Orte (Kantone) 
zur weiteren Beratung und etwaigen Beſchlußfaſſung mitteilen. 

2) Gewoͤhnliche Form „uͤſch /. 

3) Es find die drei Urkantone und Luzern, Zurich, Bern, 


Zug und Glarus. 
) Nemlich des ſog. Schwabenkrieges von 1499. 


wart folihs verbriefft und beſchloſſen zu Lutzern uff 
fant Medardus tag (8. Juni) umb die 5. ſtund.“) 
Nachdem alle ding und ſachen von beden par— 
thyen beſchloſſen und zugeſeyt, ward ein tag angeſetzt 
gon Baſel, das die Eidgnoſſen mit vollem gewalt 
ſolten kummen und ſolt ein ſtatt von Baſel und ir 
burger ynen die büntnuß ſchweren. Deßglichen fo 
ſolten die Eydgnoſſen einer ſtatt von Baſel und den 
yren ouch ſchweren. Diß geſchach, wie hernach ſtott. 
Als man zalt 1501 jar uff ſant keyſer Heinrichs 
tag (13. Juli) hat ein ſtatt von Baſel bevolhen ein 
loͤblich ampt zu haben im muͤnſter, Gott dem allmech— 
tigen zu lob und eer; und waren hieby gemeiner Eyd⸗ 
gnoſſen bottſchafften, deßglychen bedt raͤdt, nüw und 
alt, der ſtatt Baſel. Darnach giengen die Eidgnoſſen 
mit den raͤdten herab an den Kornmerckt !) uff ein bruge, 
was gemacht von der Wynluͤtten huß an biß an das 
huß zum Zaſen )), und gieng die bruͤge uff dem Korn: 
merckt biß über das graͤblin; daruff ſtunden die Eid⸗ 
gnoſſen und bed raͤdt von Baſel. Und uff dem merckt 
ſtunden die gemein und burgers ſün, was über J4 jor 
alt was, und uß den aͤmptern die voͤgt und die ampt⸗ 
lüt, pfleger etc. Und alſo ward der buͤntnußbrieff 
geleſen und ſchwur ein ſtatt Baſel gemeinen Eydt⸗ 
gnoſſen diſen eewigen bundt ze halten, und gab der 
burgermeiſter von Zurich, hieß Heinrich Roͤſch, ynen 
den eyd. Und do ein ſtatt Baſel mitſampt den yren 


1) Ausgefertigt wurde die Urkunde erſt am 9. Juni. 

2) Der jetzige Marktplatz. 

3) Alſo von der Geltenzunft bis zum Hauſe Markt⸗ 
platz Nr. Jo. 

geſchworen hatt, do gab der ſtathalter yunckher Peter 
Offenburg gemeinen Eidgnoſſen auch den eyd; den 
ſchwuren ſy ouch. Und do uff beiden teylen geſchwo⸗ 
ren was, do fing man an zu lütten mit der rats⸗ 
glocken und mit allen glocken in der ſtatt in allen 
kilchen und cloſteren und lutt man froid uͤberal. Und 
alſo furt man gemein Eidgnoſſen zum Brunnen) 
und bed raͤdt von Baſel und aſſend do by eynander 
zu imbiß und zu nacht mit großen froiden. Und 
nam man von nieman keyn uͤrtten; ein radt von Baſel 
bezalt es alles. 


) Geſellſchaftshaus zum Brunnen, jetzt Petersberg Nr. J. 

Die Rechnung des Rates. 


Aus der „Fronfaſtenn rechnung quarte angarie anno 1500 
und ein jare.“ Die, wie es ſcheint, auch damals ſchon un⸗ 
vermeidlichen Nachtraͤge finden ſich ebenda, prime und ſecunde 
angarie 150] (ſaͤmtlich in den Finanzakten des Staatsarchiv 
Baſel). Die im Originale ſtehenden roͤmiſchen Zahlen find zur 
Erleichterung der Leſung durch arabiſche erſetzt. I Pfund (8) 
= 20 Schilling ) = 12 Pfennige (S). 


So iſt uber den hanndel, als wir Eydtgnoßen 
worden ſind, uffgangen: 

Item 248 15 6 2 0 hannd 1 her Lienhart 
Grieb, Hanns Hiltprannd unnd Walther Sarneſch, 
als ſy erſtmolß zu unnſern Eydtgnoſſen geritten, 
unnſers anligens halb rott ze begern. 

Item I 178 ILS uff denſelben ritt verflagen 
verſattlet verſchorn ꝛc. 

Item J J fur dz ſoumroß Ion. 

Item 6 W denn obgenempten unnſern botten 
rittgelt dahin. 


Item 23  I9 6 3 9 haben unnſer botten ver— 
zert, als ſy zum andren mol hinuff geriten ſind, 
unſern Eydtgnoſſen zu entteden, wes gemüts wir 
wern uff ire furſlag. 

Item IB 16839 verflagen verſattlet verſchenkt 
verſchorn. 

| Item 17½ 8 Ion fur dz troßroß. 

Item 5% 5 unnſern botten rittgelt uff den: 

ſelben tag. 


Item fo haben unnſer Eydtgnoſſen bottſchafften, 
als ſy uff den erſten tag die erſt beredung hie ze 
Baſel gethon unnd uß der herberg geloſt find, verzert 
mitſampt unſern botten zu in verordnet: 

Item 23 288 JS zum Silberberg) von Luzern. 

Item 69 #13 J Zurrich, Uri, Swytz, Fryburg, 
Solotorn zum Storken. 

Item 20 F 7 B doctor Thuring?) zum ſwarzen 
Sternen.“) | 

Item 2 den ſchribern geſchenckt, fo denſelben 
erſten abſcheid abgeſchriben hannd. 


Item uff den andren tag, als doctor Thuring und 
der ſchultheis von Luzern von wegen gemeiner Eydtgnoſ— 
ſen hie geweſen unnd uß der herberg geloſt, iſt verzert: 

Item 9 8 67 zum Silberberg durch den 
ſchultheiſen von Luzern. N 

Item 3 d 96 29 durch doctor Thuring zum 
ſwarzen Sternen. 2 

Item IB 36 99 einem botten von Luzern geben, 
als er brieff brocht unnd einer antwurt erwartet. 


Item 62 ß 17 6 6 hannd verzert Peter 
Offemburg ſtatthalter, Wiclaus Kuſch altzunfftmeiſter, 
Hanns Hiltprand und Walther Harnefch unnſer botten, 
als ſy uff denn letſchſt gehaltnen tag der ſachen halb 
zu Luzern geweſen unnd doſelbs denn letſchſten ab— 
ſcheid abgeredt unnd beſloſſen haben. 


1) Jetzt Utengaſſe Nr. 1/13. 
2) Nemlich Dr. Thüring Fricker. 
3) Jetzt Schwanengaſſe 4 


Item 2 W 16 b verfatlet verflagen verſchorn 
verſchenckt ic. uff demſelben tag. 

Item IB 12½ 8 Ion fur dz troßroß. 

Item 45 P 17 6, fo ettlichen perſonen uff dem—⸗ 
ſelben tag in vererungs wyß geſchenckt ſind. 

Item II c J2 56 6 den obgemelten unnſern 
botten rittgelt. 


Item 29 5 13 62 9, fo unnder allen obgemelten 
moln, als unnſer Eydtgnoſſen hie geweſen ſind, zu 
ſchenckwin ußgeben iſt. 

Item 2 0 7619 hatt Hanns Siltprand verzert, 
do er genn Zurrich geriten unns ze entſchuldigen, als 
ettlich unnſer Eydtgnoſſen knecht') gewendet woren, 
herab uff den ſwertag ze komen. 

Item 15 5 demſelben rytgelt dahin. 


Item ſo iſt uff denn tagen hie ze Baſell, als man 
geſworn hatt, in zerung ſchencky unnd andrem uff— 
gangen, als nachvolget: 

Item 30 6 dem botten von Luzern geben, als 
er die puntbrieff brocht. 

Item 8 67 0 umb win under dz thor, als 
unnſer Eydtgnoſſen geritten kamen. 

Item 9 B 4 dem wirt zum Sirzen, ) als unnſer 
Eydtgnoſſen under dem thor unnd in der vorſtatt 
hielten, by im vertrunken unnd verzert. 

Item 3 c 26 1 geben den knaben umb brott, 
die unſern Eydtgnoſſen entgegenzogen worent. 


) Knecht = Söldner, Krieger. 
2) Jetzt das Diakonenhaus, Aeſchenvorſtadt Nr. 50, 


Item 13 6 4 0 dem kuͤffer binderlon zu den 
vaſſen, die unnder die brugi kommen ſind. 

Item 89 1467 ) koſtet das mol, fo unnſer herrn 
die rett mitſampt gemeinen Eydtgnoſſen zum Brunnen!) 
zu mittag unnd zuͤ nacht uff den ſwertag verzert hand. 

Item 7 BIBI 3, fo zu denſelben moln fur 
fleiſch geben iſt. 

Item 70 p96 Id, fo unnſer Eydtgnoſſen von 
Zurich, Bern, Switz, Glarys und Solotorn zum 
Storken verzert hand. 

Item 40 F 769, fo unnſer Eydtgnoſſen, fo 
zum Silberberg gelegen ſind, verzert hannd. 

Item Is 5 15 6, fo unnſer Eydtgnoſſen von 
Fryburg in Hanns Lumpharts huß unnd zum 
Louwen?) verzert hand. 

Item 3 2 6, fo der ſchultheis von Shtstoen; 
Guͤttſchenkel, und der vogt von Dornach zum Blumen 
verzert hand. 

Item 2½ 9 3 6 4 , fo die knecht uff dem 
richthuß') ze warten, under allen molen verzert hannd. 

Item 70 8 15 56 2 , fo die unnſern uß unn⸗ 
fern emptern, in der vorſtatt ligen, verzert hannd. 

Item 14 8 hatt des ſchultheiſen von Lieſtal roß 
und fur ſtalmuͤtz zum ſwarzen Sternen verzert. 

Item 46 # Jo 6 8 iſt geben umb die win, 
fo man unnſern Eydtgnoſſen wider und fur in die 
herbergen geſchenckt, alß ſy uff den ſwertag hie ge⸗ 
weſen, ouch zuͤ dem mol unnd ſunſt allenthalben uff: 
gangen und verbrucht iſt. 


1) S. oben S. 24 Anm. I. 2 Jetzt Aeſchenvorſtadt Nr. 4 
3) Rathaus. 

Item 437 C 3 6, fo mine herren denn ſpilluten 
boten etc. umb cleidung ußgeben haben.“) 

Item 30 g ouch denn ſpillutten fur 8 ſchilt groß 
und clein ußgeben unnd verſchenckt. 

Item Is fl. in golt, tüt in mung 247 ß Io g, 
fo dem ſtattſchriber von Luzern fur die puntbrieff 
geben ſind. 

Item 5 @ find geben fur 2 ſeck weyſſen, fo man 
den armen luten zu ſpenn verbachen und ußgeben hatt. 

Suma ſumarum alles, ſo uber den handel, als 
wir Eydtgnoſſen worden find, wie obſtat, gangen iſt, 
tut J0o20 f 8 86 3 g. 

Zu dieſer Summe kamen nachträglich noch hinzu und 
ſind verrechnet: 

Sabbato poſt Margrethi (J7. Juli). 

Item 5 F umb tilen zu der brugi, als man den 
Eydtgnoſſen ſwur. 

Sabbato poſt Mathei (25. Septemper) 

Item 14 umb ſigelwachs, als die puntbrieff ver— 
ſigelt worden ſind. 


) In dieſer Summe iſt wohl auch der unter ſabbato 
ante Laurencii (7. Auguſt) gebuchte Poſten inbegriffen: Item 
dem narren, fo ein lied gemacht, fur ein rock 28, 

Das Lied Kaspar Joͤppels auf den Lintritt Baſels 
in die Lidgenoſſenſchaft. 


Mitgeteilt nach dem Druck bei RK. v. Liliencron, die 
hiſtoriſchen Volkslieder der Deutſchen, 2, 458, no 222, 


Ain newes Lied hab ich mich bedacht 

Und wie ſich der ſchimpf!) hat gemacht 
Von denen von Baſel zu ſingen. 

Sie haben gebrauchet kraft und macht 
Und uͤberkomen ain gmain Aidgnoßſchaft. 
Es wolt inen nit mißlingen. 


Sie hand getragen weder ſpieß noch ſtangen, 
Die Aidgnoßen hand ſie ſchon empfangen, 
Zu Lucern in der werden ſtat. 

Die von Baſel waren muͤtes frei, 

Sie namen Gotes hilf dabei. 

Mit den Aidgnoßen ſitzen fie im Bat. 


Das ſolt der roͤmſch kung?) han beſunnen, 
Damit Baſel nit von im wer komen, 

Als ſich das wohl gezeme. 

Der Geſterreicher ſpot was fo groß, 

Das die von Baſel gar uͤbel verdroß; 

Sie werden ſich ſelbs lernen kennen. 


) Das Spiel. 
2) Maximilian. 

Die von Baſel hetens recht ermeßen, 

Daß fie der Aidgnoßen krieg find ſtill geſeßen.“ 
Man wolts dabei nit laßen bleiben. 

Die künigiſchen triben des uͤbermuͤts fo vil, 
Drum inen der ſtier?) helfen wil; 

Der ber tut ſin kurzweil treiben. 


Des moͤcht man den von Baſel übel reden, 
Daß ſie ſich zu den Aidgnoßen keren; 
Sie hand den Weg gefunden. 

Die Geſterreicher wolten irn ſpot nit lon, 
Sie wolten gar davon nit ſton. 

Zum crucefir?) find fie komen. 


Gemain Aidgnoßen hand- ſich recht beſunnen, 
Daß ſie Baſel fuͤr ein ort hand gnumen. 
Den ſchlüßel hand ſie empfangen, 

Damit fie ir land mögen bſchließen. 

Das tuͤt manchen Oeſterreicher verdrießen; 
Sie haben ir) groß verlangen. 


Zürich und Bern tuͤ ich preiſen ſchon, 
Sie hand Baſel zu inen glon, 

- Zu ſtreiten und zu fechten, 
Wie ſie von alter her haben geton. 
Baſel wil inen beigeſton 
Und wils inen ſchon vergelten. 


) d. h. neutral geblieben find, 

2) Uri, nach dem Wappenbild. 

3) — das eidgenoͤſſiſche Kreuz. (?) 
4) Statt ‚mach ihr”, 


Lucern du ſolt dich halten frei, 

Du ſteſt dem crucerire bei, 

Uri, Schweiz und Underwalden wilt du nit laßen. 
Zug, Blaris ziehen auch dabei. 

Der ſtier brüllt mit ſeinem geſchrei 

Dorther uf freier ſtraßen. 


Soloturn du ſolt dich wol gehaben, 

Freiburg in Uechtland wil an dir nit verzagen, 
Sant Gallen und Appenzelle. 

Dockenburg freut ſich mit iren knaben. 

Das Turgoͤw kompt dorthar getraben, 

Schaf hauſen und Rotweil mit irn geſellen. 


Baſel, du vil hohe kron, 

Du wilt den frumen Aidgnoßen beiſton, 
Du haſt dich zu inen verbunden. 

Man wolt dich bei deiner trew nit lon, 
Die du dem Sundgoͤw haſt geton.“) 

Es kompt noch zu guͤter ſtunden! 


Es ſolt dem Breisgöw wol mißfallen, 

Daß Baſel iſt zuͤ den Aidgnoßen gefallen. 

Die bruck hat es verloren. 

Sie iſt im ain ſtarke maur geweſen. 
Baſel hat den Aidgnoßen geſchworen. 


) Anſpielung auf die früheren engen politifchen Be⸗ 
ziehungen Baſels zum Elſaß, die beſonders in vielen Buͤndniſſen 
mit elſaͤſſiſchen Stästen, namentlich Colmar, Schlettſtadt und 
Straßburg, im 15. Jahrhundert ihren Ausdruck gefunden hatten. 

Der uns das liedlein hat gemacht 
Und von newem geſungen, 

Ca ſpar Joͤppel iſt er genannt. 

Er hats geſungen uß freiem muͤt, 
Als noch mancher fromer Aidgnoß tut 
In gemainen Aidgnoßen landen. 


Geſchluͤſſe des Rates non Haſel 
betreffend die ron den Lidgenoſſen im zur Begnadigung 
empfohlenen Perſonen. 


Sie find aus dem Original — Erkanntnisbuch J, 209 
im hieſigen Staatsarchiv — in uͤberarbeiteter Form und nicht 
ganz vollſtaͤndig ſchon mitgeteilt von Ochs in ſeiner Geſchichte 
der Stadt und Land ſchaft Baſel 4, 753. 


Fur diß hienach genempten hand gemein unnſer 
Eidtgnoſſen gebetten inen die ſtat zu offnen und iſt 
inen erkannt und geſagt in maßen, als e ge⸗ 
ſchribenn ſtat: 


Der ſchaͤrer zum Boͤmli, todfleger. 
Jorg Oberli von Wil. 

Clauß Dfiſter. 

Der bader an den Steinen. 

Der Fritzinen knecht, ein brottbeck. 
Peter von Vißlitz. 

Hag der weber. 

Päuli Gernnler, 

Marti Bernngers vetter, 
Uly Krieg 

Deß ſchnider ſun, ſin geſell 


| todfleger. 


Urſel Roͤrblimanli 

Die Zappfenguiſſerin diß haben fi mit 
Das Joͤchli inen ingefurt. 
Felix Barren, alt junckfrowen 

Iſt unſeren Eidtgnoſſen zugeſagt, wiewol es 
den rättenn ſwer ſye inſunders der todflegern halb, 
fi iro byt zu geweren. Jedoch inen zu eren und de: 
fallen wellen die rätt darinn gehulenn“) und allen 
obgemelten die ſtatt off nen, darzu alle ſtraffen, (die) der 
oberkeit zuſtund, nachgelaſſen. Ob aber jemand iro 
verhandlungen halb fi mit recht welt erſuchen und 
umb recht gegen inen anruffen, muſt man mengkli⸗ 
chem recht gedigen und ergan laffenn.?) Darzu well 
man mit inen redenn, ſich ir mishandel?) hinfur zu 
mäßgen und davon abzuſtand und, wo fi witter uber- 
traͤtten, wurden ſi an all geverd noch groͤße ir ſchulden 
geſtrafft. 

Es habenn ouch unnſer Eidtgnoſſen gemeinlich 
gebettenn fuͤr den herrn von Saxen, inn mit der 
pfrund zu ſant Peter zu verſechen.“ 

Deßgelichen hand ouch etlich unnſer Eidtgnoſſen 
gebetten meiſter Heinrich Ringkenn, der ouch perſonlich 
zugegen ſtund, inn derglich ouch mit einer pfrund 
zu verſechen.“ 

Solich obgemelt bitt, iſt inen geſayt, wellen die 
rätt bedäncken und ſich darinn inen zu gefallen ge⸗ 
burlich halten. 

1) zuſtimmen, einwilligen. 

2) d. h. es werden die vor Gericht geltend gemachten 
Anſpruͤche einzelner Perſonen an dieſe Begnadigten vorbehalten. 

) — Wiiffethat, ſchlechter Lebenswandel. 

4) Mit dem Empfang einer ſolchen Chorherrenpfruͤnde 
von St. Peter wurde zugleich die Verpflichtung uͤbernommen, 
an der Hochſchule Vorleſungen zu halten. Thatſaͤchlich iſt von 
den beiden genannten Herren wenigſtens Rind: als Univerfitäts- 


Lehrer nachzuweiſen. S. Viſcher, Geſchichte der Univerſitaͤt 
Baſel, S, 183, 199, 226. 5 


ig 

Sodann haben fi gebetten, und namlich die bott⸗ 
ſchaff von Zurich, Heini Kneppy, ſchiffmann von 
Louffenberg, im die ſtraff 40 1, fo er unnß verfallen, 
nachzelaſſen. Iſt unnſeren Eidtgnoſſen zu erkennen 
gebenn, wiewol uff bit unnſer eidtgnoſſen von Zurich 
demſelben 20 S nachgelaſſen ſye, fo welle man inen 
zu eren und gefallen im noch Jo W nachlaſſen und 
wa der handel der maß, das der füglichen gentzlich 
nachgelaſſen mochten werden, welte man inen ir bitt 
gewilforet haben; ſye aber nott den handel an ſtraff 
nit abzulaſſen, anderen zu exempel, fuͤrer ſorg zu haben. 

